ai4bharat/Pralekha huggingface dataset:
পরিবেশওঅরণ্যমন্ত্রক
মধ্যপ্রদেশ বনদপ্তর এবং এনটিসিএ-তে চিতা নিয়ে পর্যালোচনা, অগ্রগতি, নজরদারি এবং পরামর্শ দানের জন্য চিতা প্রকল্প পরিচালন কমিটি গঠিত হয়েছে
নয়াদিল্লি, ২৬ মে, ২০২৩
জাতীয় ব্যাঘ্র সংরক্ষণ কর্তৃপক্ষ  মধ্যপ্রদেশ সরকারের অতিরিক্ত মুখ্যসচিবের সঙ্গে বৈঠকে সিদ্ধান্ত মোতাবেক একটি চিতা প্রকল্প পরিচালন কমিটি গঠন করেছে। চিতা টাস্কফোর্স নিয়ে গত ২২ সেপ্টেম্বর ২০২২ নির্দেশ রদ মোতাবেক ঐ বৈঠকে সভাপতিত্ব করেন বন বিভাগের মহানির্দেশক।
কমিটিতে সদস্যবৃন্দরা হল:
১. ডঃ রাজেশ গোপাল, মহাসচিব, বিশ্ব টাইগার ফোরাম, নতুন দিল্লি- চেয়ারম্যান
২. শ্রী আর এন মেহরোত্রা, পূর্বতন মুখ্য বনপাল এবং এইচওএফএফ/সিডব্লুএলডব্লু, রাজস্থান: সদস্য
৩. শ্রী পি আর সিনহা, প্রাক্তন নির্দেশক, ওয়াইল্ড লাইফ ইন্সটিটিউট অফ ইন্ডিয়া, দেরাদুন: সদস্য
৪. ডঃ এইচ এস নেগি, প্রাক্তন এপিসিসিএ ওয়াইল্ড লাইফ: সদস্য এনটিসিএ
৫. ডঃ পি কে মালিক, ডব্লুআইআইএ-তে প্রাক্তন ফ্যাকাল্টি, সদস্য এনটিসিএ
৬. শ্রী জি এস রাওয়াত, প্রাক্তন ডিন, ওয়াইল্ড লাইফ ইন্সটিটিউট অফ ইন্ডিয়া/ সদস্য ডব্লুআইআই সোস্যাইটি, দেরাদুন
৭. শ্রী মিত্তল প্যাটেল, সমাজকর্মী, বিচিত্র সমুদয় সমর্থন মঞ্চ  আমেদাবাদ-এর প্রতিষ্ঠাতা: সদস্য
৮. প্রধান মুখ্য বনপাল  এবং মুখ্য বন্যপ্রাণী তত্ত্বাবধায়ক, মধ্যপ্রদেশ- সদস্য
৯. অধ্যাপক কোয়ামার কুরেশি, বিজ্ঞানী, ওয়াইল্ড লাইফ ইন্সটিটিউট অফ ইন্ডিয়া, দেরাদুন- সদস্য
১০. ইন্সপেক্টর জেনারেল, এনটিসিএ, নতুন দিল্লি: সদস্য
১১. শ্রী শুভরঞ্জন সেন, এপিসিসিএফ- বন্যপ্রাণী: সদস্য আহ্বায়ক
আন্তর্জাতিক চিতা বিশেষজ্ঞদের পরামর্শদাতা প্যানেল 
১. আদ্রিয়ান টরডিফ, বন্যপ্রাণী বিশেষজ্ঞ চিকিৎসক, ফ্যাকাল্টি অফ ভেটিরিনারি সায়েন্স, প্রিটোরিয়া বিশ্ববিদ্যালয়, দক্ষিণ আফ্রিকা
২. লরি মার্কার, সিসিএফ, নামিবিয়া
৩. ডঃ অ্যান্ড্রিউ জন ফ্রেসার, ফার্ম অলিভেনবসখ, দক্ষিণ আফ্রিকা
৪. মিঃ ভিনসেন্ট ভ্যান ড্যান মারউই: ম্যানেজার, চিতা মেটা পপুলেশন প্রোজেক্ট, দ্যা মেটা পপুলেশন ইনিশিয়েটিভ, দক্ষিণ আফ্রিকা
টাস্ক ফোর্স-এর কার্য বিবরণী:
ক) মধ্যপ্রদেশ বনদপ্তর এবং এনটিসিএ-তে চিতা নিয়ে পর্যালোচনা, অগ্রগতি, নজরদারি এবং পরামর্শ দানের জন্য।
খ) পরিবেশ পর্যটনের জন্য চিতার বাসভূমি গড়ে তোলা এবং নিয়মকানুন সংক্রান্ত পরামর্শদান।
গ) প্রকল্পকর্মীদের যুক্ত করতে সম্প্রদায় ভিত্তিক মতামত দানের স্বার্থে।
ঘ) স্টিয়ারিং কমিটির কার্যকালের মেয়াদ দু বছর এবং প্রতি মাসে অন্ততপক্ষে একটি করে বৈঠক করবে। এছাড়াও যখন যেমন দরকার ক্ষেত্র ভ্রমণ করতে হবে।
ঙ) পরামর্শের জন্য যখন যেমন দরকার কমিটি বিশেষজ্ঞদের আমন্ত্রণ জানাতে পারে।
চ) আন্তর্জাতিক চিতা প্যানেল বিশেষজ্ঞদের সঙ্গে প্রয়োজন ভিত্তিতে পরামর্শ করতে হবে এবং দরকারে তাদের ভারতে আমন্ত্রণ জানাতে হবে।
ছ) এনটিসিএ, পরিবেশ, বন এবং জলবায়ু পরিবর্তন মন্ত্রক এই কমিটির কার্যকলাপের অগ্রগতি নজরদারি করবে।
জ) অসরকারি সদস্যদের ভ্রমণ খরচ এবং অন্য প্রয়োজন ভিত্তিক খরচের ব্যয়ভার বহন করবে এনটিসিএ।
(CG/AB/NS
আয়ুষ
স্থানীয় চিরায়ত ওষুধের ব্যবহার বৃদ্ধির উদ্যোগ
নয়াদিল্লী, ১৪ ডিসেম্বর, ২০২১
নর্থ ইস্টার্ন ইন্সটিটিউট অফ আয়ুর্বেদ অ্যান্ড ফোক মেডিসিন রিসার্চ  চিরায়ত পদ্ধতিতে রোগ নিরাময়ের বিভিন্ন প্রক্রিয়া নথিভুক্ত করা এবং সেগুলিকে স্বীকৃতি দেওয়ার জন্য নানা উদ্যোগ গ্রহণ করেছে। স্বাস্থ্য পরিষেবায় চিরায়ত পদ্ধতিগুলিকে যুক্ত করার জন্য এনইআইএএফএমআর একটি ব্যবস্থাপনা গড়ে তুলছে যেখানে চিরায়ত পদ্ধতিতে চিকিৎসার শংসাপত্র দেওয়ার সংস্থান থাকছে। আয়ুষ স্বাস্থ্যকেন্দ্রে সম্প্রতি এই পদ্ধতি প্রয়োগ করা হচ্ছে।
যথাযথভাবে গবেষণা, চিরায়ত পদ্ধতিতে বিভিন্ন জনজাতির চিকিৎসা পদ্ধতির বিষয়ে তথ্য সংগ্রহ করে সেগুলিকে স্বীকৃতি দেওয়া এবং এই পদ্ধতিতে ব্যবহৃত ওষুধ সম্পর্কিত তথ্য সংগ্রহ করার জন্য ২০১২ সালে কেন্দ্র নর্থ ইস্টার্ন ইন্সটিটিউট অফ ফোক মেডিসিন  গড়ে তোলে। পরবর্তীকালে এ বছরের জুলাই মাসে আয়ুষ মন্ত্রক এর নাম পরিবর্তন করে। নতুন নাম হয় নর্থ ইস্টার্ন ইন্সটিটিউট অফ আয়ুর্বেদ অ্যান্ড ফোক মেডিসিন রিসার্চ ।
আয়ুষ মন্ত্রকের অধীনস্ত স্বায়ত্বশাসিত সংস্থা সেন্ট্রাল কাউন্সিল ফর রিসার্চ ইন আয়ুর্বেদিক সায়েন্স  ট্রাইবাল হেল্থ কেয়ার রিসার্চ প্রোগ্রামের মাধ্যমে দেশের ১৪টি রাজ্যের ১৪টি প্রতিষ্ঠানের এবং মেডিকো-এথনো বোটানিক্যাল সার্ভে -এর মাধ্যমে ৮টি রাজ্যের ৮টি প্রতিষ্ঠানের সাহায্যে স্থানীয় চিরায়ত চিকিৎসা ব্যবস্থা সম্পর্কে নানা তথ্য সংগ্রহ করেছে। এরপর সেগুলিকে স্বীকৃতি দানের উদ্যোগ নেওয়া হয়েছে। সরকার ‘ট্র্যাডিশনাল হাট’ গঠনের ধারণা সম্পর্কে অবহিত নয়। তবে এনইআইএএফএমআর দেশের বিভিন্ন প্রান্তে চিকিৎসা পদ্ধতির বিষয়ে সমস্ত তথ্য একত্রিত করার উদ্যোগ নিয়েছে। এই পদ্ধতির বিষয়ে মানুষকে সচেতন করে তুলতে নানা সময়ে আলোচনাচক্রের আয়োজন করা হয়ে থাকে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/CB/NS
(Visitor Counter : 77
অর্থমন্ত্রক
আর্থিক স্থিতিশীলতা ও বিকাশ পরিষদের ২২তম বৈঠকের পৌরহিত্য করেছেন শ্রীমতী নির্মলা সীতারমণ
নতুনদিল্লি, ২৮শে মে, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ আজ নতুনদিল্লিতে আর্থিক স্থিতিশীলতা ও উন্নয়ন পরিষদ -এর ২২ তম বৈঠকের পৌরহিত্য করেছেন।
অর্থ ও কর্পোরেট বিষয়ক প্রতিমন্ত্রী শ্রী অনুরাগ ঠাকুর, রিজার্ভ ব্যাঙ্কের গভর্নর শ্রী শক্তিকান্ত দাস, অর্থ ও রাজস্ব সচিব শ্রী অজয় ভূষণ পান্ডে, আর্থিক বিষয়ক সচিব শ্রী তরুণ বাজাজ, আর্থিক পরিষেবা দপ্তরের সচিব শ্রী দেবাশিষ পান্ডা, বৈদ্যুতিন ও তথ্য প্রযুক্তি সচিব শ্রী অজয় প্রকাশ সেহনয়, কর্পোরেট বিষয়ক সচিব শ্রী ইঞ্জেতি শ্রীনিবাস, মুখ্য আর্থিক উপদেষ্টা ডঃ কৃষ্ণমূর্তি ভি সুব্রমনিয়াম, সিকিউরিটিজ অ্যান্ড এক্সচেঞ্জ বোর্ড অফ ইন্ডিয়ার চেয়ারপার্সন শ্রী অজয় ত্যাগী, বীমা নিয়ন্ত্রণ ও উন্নয়ন কতৃপক্ষের চেয়ারপার্সন শ্রী সুভাষ চন্দ্র খুন্তিয়া, পেনশন ফান্ড রেগুলেটরি অ্যান্ড ডেভেলপমেন্ট অথরিটির শ্রী সুপ্রতীম বন্দ্যোপাধ্যায়, ঋণখেলাপী ও দেউলিয়া পর্ষদ -এর চেয়ারপার্সন ডঃ এম এস সাহু সহ কেন্দ্রীয় সরকারের উচ্চপদস্থ আধিকারিকরা এই বৈঠকে যোগ দেন।
বিশ্বে ও দেশের সার্বিক আর্থিক পরিস্থিতি, আর্থিক স্থিতিশীলতা ও মন্দাভাব সংশ্লিষ্ট বিষয়, ব্যাঙ্ক ও অন্যান্য আর্থিক প্রতিষ্ঠান এবং নিয়ন্ত্রক ও নীতি রূপায়নকারী সংস্থাগুলি যে সব গুরুত্বপূর্ণ বিষয়ের সম্মুখীন, নন-ব্যাঙ্কিং আর্থিক প্রতিষ্ঠান, গৃহঋণ সংক্রান্ত প্রতিষ্ঠান ও বৃহৎ আর্থিক ঋণ প্রদানকারী প্রতিষ্ঠানগুলির মূলধন, ঋণ খেলাপীর বিষয় সহ আর্থিক নানা বিষয় নিয়ে বৈঠকে আলোচনা হয়। এ ছাড়াও বাজারের অস্থিরতা, দেশের সম্পদ সংগ্রহ ও মূলধনের জোগানের বিষয় নিয়েও পরিষদের সদস্যরা আলোচনা করেন।
পরিষদ মনে করে কোভিড-১৯ মহামারীর ফলে উদ্ভূত সঙ্কট আন্তর্জাতিক ক্ষেত্রে আর্থিক স্থিতির ক্ষেত্রে একটি বড় সমস্যা কারণ এই সঙ্কটের শেষ কোথায় এবং অর্থনীতি কবে আবারো ঘুরে দাঁড়াবে সেই সময়টিই অনিশ্চিত। একদিকে যখন মহামারীর প্রতিকূল প্রভাবের নিয়ন্ত্রণ করতে গিয়ে নানা আর্থিক নীতি গ্রহণ করা হচ্ছে, অন্যদিকে বিনিয়োগকারীদের আশ্বস্ত করতে স্বল্পমেয়াদী কিছু পদক্ষেপও গ্রহণ করা হচ্ছে। আবার আর্থিক ক্ষেত্রে মধ্য ও দীর্ঘমেয়াদী স্থিতাবস্থা বজায় রাখার জন্য সব নিয়ন্ত্রক সংস্থাকে প্রতি নিয়ত সতর্ক থাকতে হচ্ছে। আর্থিক বাজারে যেন কোন অব্যবস্থা না তৈরি হয়, সরকার ও নিয়ন্ত্রক সংস্থাগুলিকে সেই দিকেও নজর রাখতে হচ্ছে।
অর্থনীতির পুনরুজ্জীবনে সম্প্রতি সরকার ও নিয়ন্ত্রক সংস্থাগুলি যে সব উদ্যোগ গ্রহণ করেছে, পরিষদ তা নিয়েও আলোচনা করেছে। সরকার ও রিজার্ভ ব্যাঙ্ক আর্থিক ক্ষতির আগেই তার পরিমাণ সীমিত রাখার জন্য নানা পরিকল্পনা ঘোষণা করেছে এবং আর্থিক প্রতিষ্ঠানগুলির নগদ অর্থের জোগান নিশ্চিত করার জন্য বিভিন্ন উদ্যোগ নিয়েছে।
এফএসডিসি এর আগে যে সব সিদ্ধান্ত নিয়েছিল, সেগুলি কতটা বাস্তবায়িত হয়েছে, বৈঠকে তা নিয়েও পর্যালোচনা করা হয়।
(CG/CB
কৃষিমন্ত্রক
১০ টি রাজ্য এবং কেন্দ্র শাসিত অঞ্চলের ১৭৭টি নতুন কৃষি মান্ডি কে ই-জাতীয় কৃষিপণ্য বাজার এর আওতায় কৃষিপণ্য বিপণনের জন্য যুক্ত করা হয়েছে
কৃষকদের কল্যাণে ই-ন্যাম মাধ্যমকে আরও শক্তিশালী করার চেষ্টা চালাতে হবে : শ্রী নরেন্দ্র সিংহ তোমার
নতুন দিল্লী, ১১ই মে,২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিংহ তোমার আজ নতুন করে ১৭৭ টি কৃষি মান্ডি কে জাতীয় কৃষিপণ্য বাজারের সঙ্গে যুক্ত করেছেন। এর ফলে কৃষকরা তাদের উৎপাদিত পণ্য অনলাইন পোর্টালের মাধ্যমে বিক্রি করতে পারবেন পাশাপাশি কৃষিপণ্য বিপণন আরও শক্তিশালী হবে। আজ যে সব কৃষি মান্ডি গুলি যুক্ত হলো তার মধ্যে রয়েছে গুজরাটের ১৭টি, হরিয়ানার ২৬টি, জম্মু ও কাশ্মীরের ১টি, কেরালার ৫টি, মহারাষ্টের ৫৪টি, ওড়িষার ১৫টি, পাঞ্জাবের ১৭টি, রাজস্থানের ২৫টি, তামিলনাড়ুর ১৩টি এবং পশ্চিমবঙ্গের ১টি। আজকের যুক্ত হওয়া ১৭৭টি কৃষি মান্ডি নিয়ে দেশে মোট ই ন্যাম কৃষি মান্ডির সংখ্যা হলো ৯৬২।
ভিডিও কনফারেন্সের মাধ্যমে এই নতুন মান্ডি গুলি যুক্ত করে কৃষি ও কৃষক কল্যাণ মন্ত্রী শ্রী নরন্দ্র সিংহ তোমার বলেন, কৃষকদের কল্যাণে আগামী দিনে এই ধরনের ই ন্যাম মান্ডি গুলিকে শক্তিশালী করার প্রয়াস চলতে থাকবে। শ্রী তোমার জানান প্রধানমন্ত্রী নরেন্দ্র মোদীর ইচ্ছায় প্রযুক্তি ব্যবহার করে কৃষকদের কল্যাণের লক্ষ্যে এই ই ন্যাম পোর্টাল চালু করা হয়।
এর আগে, ১৭টি রাজ্য এবং ২টি কেন্দ্র শাসিত অঞ্চলের ৭৮৫ টি কৃষি মান্ডি এই ই বাজারব্যবস্থার সঙ্গে যুক্ত হয়। এর দরুন ১.৬৬ কোটি কৃষক, ১.৩০ লক্ষ ব্যবসায়ী এবং ৭১,৯১১ জন মধ্যস্বত্ব ভোগী উপকৃত হন। ৯ই মে, ২০২০ পর্যন্ত এই ই ন্যামের মাধ্যমে মোট বেচাকেনা হয়েছে ১ লক্ষ কোটি টাকার। এখনও পর্যন্ত ১৫০ রকম উৎপাদিত দ্রব্য এই ই ন্যামের মাধ্যমে ক্রয় বিক্রয় হয়। তার মধ্যে রয়েছে নানান খাদ্যশস্য, তৈলবীজ, তন্তু, শাক সবজি এবং ফল। মোট ১০০৫ টি খাদ্য প্রক্রিয়াকরণ সংস্থা এই ই ন্যাম এর সঙ্গে যুক্ত রয়েছে। তারা এই পোর্টালের মাধ্যমে ৭.৯২ কোটি টাকার কৃষি পণ্য ক্রয় করেছে।
গত ২রা এপ্রিল ২০২০ তে কৃষি মন্ত্রী কৃষি পণ্য গুলিতে ভীড় কম করতে এফ পি ও বানিজ্য মডিউল, পরিবহন মডিউল এবং ই এন ডব্লিউ আর ভিত্তিক গুদাম মডিউল চালু করেন। তারপর থেকেই ৮২টি খাদ্য প্রক্রিয়াকরণ সংস্থা ২.২২ কোটি টাকার ব্যবসা করে এই ই ন্যাম পোর্টালের মাধ্যমে। ২,৩১,০০০টি পরিবহন সংস্থা ১১,৩৭,৭০০টি ট্রাক কে এই পণ্য পরিবহনের জন্য ব্যবহার করছে।
জাতীয় কৃষিপণ্য বাজার ভারত সরকারের একটি সফলতম প্রকল্প।এই প্রকল্পের মাধ্যমে খোলা কৃষি পণ্য বাজারকে একটি ছাতার তলায় নিয়ে আসা সম্ভব হয়েছে। কৃষিপণ্যের সঠিক মূল্য নির্ধারণ ও সম্ভব হয়েছে।
গত ১ লা মে ২০২০ তে কৃষি মন্ত্রী ৭টি রাজ্যের ২০০ টি কৃষি বাজার কে এই ই ন্যাম পোর্টালের সঙ্গে যুক্ত করেন। যার মধ্যে ১টি নতুন রাজ্য কর্নাটক যুক্ত হয়।
প্রথম পর্যায়ের ই ন্যাম গুলির সাফল্যের দিকে লক্ষ্য রেখে আগামী ১৫ই মে ২০২০ মধ্যে আরও ৪১৫টি ই ন্যাম বাজার সংযুক্তির পরিকল্পনা গ্রহন করা হয়েছে। প্রধানমন্ত্রীর লক্ষ্য "এক দেশ, এক বাজার" কে গুরুত্ব দিয়ে ১৮টি রাজ্য ও ৩টি কেন্দ্র শাসিত অঞ্চলে মোট ১০০০টি ই ন্যাম খোলার পরিকল্পনা করা হয়েছে।
"এক দেশ, এক বাজার" নীতি কে সামনে রেখে জাতীয় কৃষিপণ্য বাজার বা ই ন্যাম গত ১৪ই এপ্রিল ২০১৬ সালে উদ্বোধন করেন প্রধানমন্ত্রী শ্রী নরেন্দ্র মোদী। ছোটো কৃষকদের স্বার্থ রক্ষা করতেই ভারত সরকার এই প্রকল্প গ্রহন করে।
এই ন্যাম পোর্টালের মাধ্যমে এক সঙ্গে কি পণ্য এলো,তার পরিমাণ,মূল্য যাবতীয় তথ্য পাওয়া যাবে। পাশাপাশি কৃষিপণ্য ক্রয় বিক্রয় এবং কৃষকদের অকাউন্টে সরাসরি দাম মেটানোরর সুযোগ থাকছে, ফলে বিপণন ব্যবস্থা আরও উন্নত করা সম্ভব হচ্ছে।
(CG/PPM
প্রধানমন্ত্রীরদপ্তর
বিশ্ব জুড়ে যোগ অভূতপূর্ব জনপ্রিয়তা অর্জন করছে : প্রধানমন্ত্রী
সমাজের বিভিন্ন স্তরের মানুষকে যোগ সাহায্য করছে
নয়াদিল্লি, ১৩ জুন, ২০২২
(প্রধানমন্ত্রী শ্রী নরেন্দ্র মোদী বলেছেন, বিশ্ব জুড়ে যোগ অভূতপূর্ব জনপ্রিয়তা অর্জন করছে। নেতা, মুখ্য কার্যনির্বাহী আধিকারিক, ক্রীড়া ব্যক্তিত্ব এবং অভিনেতা-অভিনেত্রী সহ সমাজের বিভিন্ন স্তরের মানুষ যোগাভ্যাস করছেন। প্রধানমন্ত্রী যোগ সম্পর্কিত একটি ভিডিও সকলের মধ্যে ভাগ করে নেন।
এক ট্যুইট বার্তায় প্রধানমন্ত্রী বলেছেন, “গত কয়েক বছর ধরে যোগ সারা বিশ্বে অভূতপূর্ব জনপ্রিয়তা অর্জন করেছে। নেতা, মুখ্য কার্যনির্বাহী আধিকারিক, ক্রীড়া ব্যক্তিত্ব এবং অভিনেতা-অভিনেত্রী সহ সমাজের বিভিন্ন স্তরের মানুষ যোগাভ্যাস করছেন। যোগাভ্যাসের কি কি সুফল তাঁরা পাচ্ছেন এবং যোগের মাধ্যমে কিভাবে তাঁরা উপকৃত হচ্ছেন – এ বিষয়ে তাঁরা আলোচনা করছেন”।
CG/CB/SB
সড়কপরিবহণওমহাসড়কমন্ত্রক
ধাক্কা মেরে পালিয়ে যাওয়া মোটর দুর্ঘটনার ক্ষেত্রে ক্ষতিগ্রস্তদের অর্থ সাহায্যের বিজ্ঞপ্তি জারি
নতুন দিল্লি, ২৭ ফেব্রুয়ারি, ২০২২
ধাক্কা মেরে পালিয়ে যাওয়া মোটর দুর্ঘটনার ক্ষেত্রে ক্ষতিগ্রস্তদের অর্থ সাহায্যের একটি নতুন প্রকল্পের বিজ্ঞপ্তি জারি করেছে সড়ক পরিবহণ ও মহাসড়ক মন্ত্রক। ২৫শে ফেব্রুয়ারি ২০২২-এ জারি করা এই বিজ্ঞপ্তিতে অর্থ সাহায্যের পরিমাণ আগের তুলনায় বাড়ানো হয়েছে । অর্থ সাহায্য পাওয়ার জন্য আবেদনের প্রক্রিয়া এবং ক্ষতিগ্রস্তদের অর্থ প্রদানের ক্ষেত্রে নির্দিষ্ট সময় বেধে দেওয়া হয়েছে। সোলাশিয়াম স্কিম, ১৯৮৯-এর পরিবর্তে পয়লা এপ্রিল ২০২২ থেকে নতুন এই প্রকল্প কার্যকর হবে।
এছাড়া মন্ত্রকের পক্ষ থেকে ২৫.০২.২০২২ তারিখের বিজ্ঞপ্তিতে মোটর যান দুর্ঘটনা তহবিলের সৃষ্টি, তার পরিচালনা, তহবিলের উৎস ইত্যাদি সম্পর্কেও বিধি প্রকাশ করা হয়েছে। এই তহবিলের অর্থ ধাক্কা মেরে পালিয়ে যাওয়া মোটর দুর্ঘটনা, আহতদের চিকিৎসা এবং কেন্দ্রীয় সরকারের বিবেচনা মত অন্য কোনো কারণে ব্যবহার করা যাবে।
CG/SD/SKD/
(Visitor Counter : 212
তথ্যওসম্প্রচারমন্ত্রক
৫০তম আন্তর্জাতিক চলচ্চিত্র উৎসবের জন্য নিবন্ধীকরণ
নয়াদিল্লি, ১১ অক্টোবর, ২০১৯
সুবর্ণ জয়ন্তী পূর্তির জন্য চলতি বছরের ভারতের আন্তর্জাতিক চলচ্চিত্র উৎসব  বিশেষ তাৎপর্যপূর্ণ। গোয়ার পানাজিতে ৫০তম চলচ্চিত্র উৎসব নভেম্বরের ২০-২৮ তারিখ পর্যন্ত অনুষ্ঠিত হবে। এবারের চলচ্চিত্র উৎসবে ৭৬টি দেশের দুশোরও বেশি বিখ্যাত ফিল্ম প্রদর্শিত হবে। ইন্ডিয়ান প্যানোরামা শাখায় ২৬টি কাহিনীচিত্র এবং ১৫টি অ-কাহিনীচিত্র দেখানো হবে। সুবর্ণ জয়ন্তী পূর্তি উপলক্ষে এই উৎসবে ১২টি বিখ্যাত চলচ্চিত্র প্রদর্শিত হবে যেগুলি ৫০ বছর আগে মুক্তি পেয়েছিল। বিশ্ব জুড়ে চলচ্চিত্র নির্মাতাদের অসামান্য কৃতিত্বের স্বীকৃতি এই চলচ্চিত্র উৎসবে দেওয়া হয়। এশিয়া মহাদেশে এ ধরনের প্রথম আন্তর্জাতিক চলচ্চিত্র উৎসব ভারতে শুরু হয়েছিল।
যে সমস্ত সাংবাদিক এই আইএফএফআই-এর খবর প্রচার করতে চান, পিআইবি তাঁদের সংবাদমাধ্যমের প্রতিনিধি হিসেবে https://my.iffigoa.org/ - এই ওয়েবসাইটে নাম নথিভুক্ত করতে আমন্ত্রণ জানাচ্ছে।
আগামী ১০ই নভেম্বর পর্যন্ত এই আবেদনপত্র জমা দেওয়া যাবে।
বিশদ বিবরণের জন্য প্রেস ইনফরমেশন ব্যুরো  গোয়ার ই-মেল : iffi-pib[at]nic[dot]in অথবা 0832-2226929 – এই ফোন নম্বরে যোগাযোগ করতে পরামর্শ দেওয়া হচ্ছে।
CG/CB/DM
(Visitor Counter : 75
তথ্যওসম্প্রচারমন্ত্রক
টেলিভিশন চ্যানেলগুলিতে সংবাদ এবং সাম্প্রতিক ঘটনা-ভিত্তিক সম্প্রচারের বিষয়ে তথ্য ও সম্প্রচার মন্ত্রকের নির্দেশিকা
নয়াদিল্লি, ২২ মে, ২০১৯
তথ্য ও সম্প্রচার মন্ত্রক বিভিন্ন টেলিভিশন চ্যানেলে সংবাদ এবং সাম্প্রতিক ঘটনা-ভিত্তিক অনুষ্ঠান সম্প্রচার বিষয়ে নির্দেশিকা জারি করেছে। এই লিখিত পরামর্শে ২০১১ সালের টেলিভিশন চ্যানেল আপলিঙ্কিং সংক্রান্ত নীতি-নির্দেশিকা অনুসারে, টেলিভিশন চ্যানেলগুলিকে আপলিঙ্কিং-এর অনুমোদন অনুসারে দুটি শ্রেণীতে ভাগ করা হয়েছে। এর একটি হল, ১) বার্তা ও সাম্প্রতিক ঘটনা নয়, এই ধরনের সম্প্রচারের অনুমতিপ্রাপ্ত চ্যানেল এবং ২) বার্তা ও সাম্প্রতিক ঘটনা-ভিত্তিক অনুষ্ঠান সম্প্রচারের অনুমতিপ্রাপ্ত চ্যানেল।
বার্তা ও সাম্প্রতিক ঘটনা-ভিত্তিক টেলিভিশন চ্যানেলগুলিতে সংবাদ ও সাম্প্রতিক ঘটনা-ভিত্তিক অনুষ্ঠান সম্প্রচারের বাধ্যবাধকতা রয়েছে। কিন্তু, অন্যান্য চ্যানেলের জন্য এই ধরনের কোন বাধ্যবাধকতা নেই। কারণ, সংবাদ-ভিত্তিক নয়, এই ধরনের টেলিভিশন চ্যানেলের অনুমোদনের জন্য আবেদনের সময় সংশ্লিষ্ট সংস্থা বা চ্যানেল এটিকে কেবলমাত্র বিনোদনমূলক অনুষ্ঠান সম্প্রচারের জন্য ব্যবহার করা হবে বলে লিখিত মুচলেকা দিয়ে থাকে। তারা এই আবেদনে জানিয়ে দেয় যে তাদের অনুষ্ঠানে সংবাদ-ভিত্তিক কোন কিছুই প্রচার করা হবে না।
এরই প্রেক্ষিতে তথ্য ও সম্প্রচার মন্ত্রক, সংশ্লিষ্ট সমস্ত টেলিভিশন চ্যানেলকে কঠোরভাবে এই নীতি-নির্দেশিকা ও শর্ত মেনে চলার জন্য পরামর্শ দিয়েছে।
CG/PB/DM
(Visitor Counter : 101
প্রধানমন্ত্রীরদপ্তর
প্রবীন নেতা শ্রী দত্তাজি চিরনদাস জির প্রয়াণে প্রধানমন্ত্রী শোক জ্ঞাপন
নয়াদিল্লী, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদী প্রবীন নেতা শ্রী দত্তাজি চিরনদাস জির প্রয়াণে শোক প্রকাশ করেছেন।
এক ট্যুইট বার্তায় শ্রী মোদী গুজরাটে বিজেপি-র দলীয় সংগঠনের প্রসারে শ্রী চিরনদাস জির অবদানের কথা স্মরণ করেন এবং ঈশ্বরের কাছে তাঁর আত্মার শান্তি কামনা করেছেন।
SDG/CB/NS
(Visitor Counter : 44
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৫৮ কোটি ৩১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ৩৮ লক্ষেরও বেশি ডোজ রয়েছে
নয়াদিল্লি, ১৯ অগাস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
রাজ্য/কেন্দ্রশাসিত অঞ্চলগুলিকে এখনও পর্যন্ত ৫৮ কোটি ৩১ লক্ষ ৭৩ হাজার ৭৮০টি টিকার ডোজ সরবরাহ করা হয়েছে। এছাড়াও, আজ সকাল ৮টা পর্যন্ত পাওয়া তথ্যানুযায়ী, অপচয় হওয়া সহ মোট ৫৬ কোটি ২৯ লক্ষ ৩৫ হাজার ৯৩৮টি ডোজ ব্যবহৃত হয়েছে। এর মধ্যে কিছু ডোজ দেওয়ার সময় অপচয় হয়েছে।
এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ৩৮ লক্ষ ৩০টি ডোজ হাতে রয়েছে।
CG/CB/SB
(
গ্রামোন্নয়নমন্ত্রক
কম খরচে সহজ উপায়ে জল পরিশোধনের পদ্ধতি জানাল আইআইটি খড়্গপুরে গ্রামীণ পানীয় জল প্রযুক্তি হেকাথন
কলকাতা, ১৫ মে, ২০১৯
আইআইটি খড়্গপুরের নকশা উদ্ভাবন কেন্দ্রের অধীনে গ্রামোন্নয়ন কেন্দ্র, গ্রামীণ পানীয় জল প্রযুক্তির ওপর যে হেকাথনের আয়োজন করেছিল, যাদবপুর বিশ্ববিদ্যালয়ের স্কুল অফ ওয়াটার রিসোর্স টেকনলজি-র স্নাতকোত্তর পর্যায়ে এবং গবেষণারত তিন পড়ুয়া সেখানে বিজয়ী হয়েছেন। দেবদাস চৌধুরি, সৌরভ কুমার বসাক এবং প্রিয়ব্রত মণ্ডল বাড়ি-পিছু মাত্র ২ হাজার টাকায় মর্চে পড়া পেরেক দিয়ে জলকে আর্সেনিক মুক্ত করার বিষয়ে জানিয়েছেন। তাঁদের পরীক্ষায় জল থেকে আর্সেনিক এবং ফ্লোরাইড – দুটিই অপসারণ করা যাচ্ছে।
এই হ্যাকাথনের উদ্দেশ্য ছিল গ্রামীণ ভারতে পানীয় জল সমস্যায় কম খরচে বিভিন্ন উদ্ভাবনী সমাধান। আইআইটি খড়্গপুরের ডেপুটি ডিরেক্টর অধ্যাপক শ্রীমান কুমার ভট্টাচার্য পুরস্কার দেওয়ার সময় অংশগ্রহণকারীদের মনে করিয়ে দেন, সহজ এবং আর্থিক দিক দিয়ে সুবিধাজনক প্রযুক্তি ব্যবহার করলেই হবে না, খেয়াল রাখতে হবে যে দূষিত পদার্থ যেন জলের উৎসে ফিরে না যায়।
এই হ্যাকাথনে পূর্ব ভারতের প্রথম সারির ইঞ্জিনিয়ারিং প্রতিষ্ঠানের থেকে ১৩টি দল অংশগ্রহণ করেছিল। ভারত সরকারের ‘নকশা উদ্ভাবনের জাতীয় উদ্যোগ’ কর্মসূচির আওতায় এই হ্যাকাথনের আয়োজন করা হয়েছিল।
এই প্রতিযোগিতায় আইআইটি খড়্গপুরের কেমিক্যাল ইঞ্জিনিয়ারিং বিভাগের ছাত্রী ঊষা কুমারী দ্বিতীয় পুরস্কার পেয়েছেন। তিনি অ্যালুমিনার মধ্যে সালফিউরিক অ্যাসিড প্রয়োগ করে জল থেকে আর্সেনিক এবং ফ্লোরাইড দূরীকরণের একটি যন্ত্র উদ্ভাবন করেছেন।
তৃতীয় পুরস্কার যৌথভাবে গেছে দুটি প্রতিষ্ঠানের কাছে। এনআইটি ওয়ারাঙ্গলের পড়ুয়ারা আর্সেনিক দূরীকরণের ক্ষেত্রে গাছের ‘ফাইটোরেমেডিয়েশন’ পদ্ধতি ব্যবহার করেছেন। শিবপুর আইআইইএসটি-র ছাত্রছাত্রীরা আর্সেনিক দূরীকরণে ‘ইলেক্ট্রোকোয়াগুলেশন’ পদ্ধতি প্রয়োগ করেছেন।
বিজয়ী দলগুলির উদ্ভাবন নিয়ে আইআইটি খড়্গপুরে ‘গ্রামীণ জলের মান এবং ব্যবস্থাপনা’ শীর্ষক কর্মশালায় আলোচনা হয়েছে। এই কর্মশালাটি আয়োজনে আইআইটি খড়্গপুরের সঙ্গে যৌথভাবে রয়েছে এডিনবরা বিশ্ববিদ্যালয়। বিজয়ী দলগুলি পুরস্কারবাবদ ৬০ হাজার টাকা নগদ অর্থ পেয়েছে। তারা তাদের চিন্তাভাবনাকে আরও এগিয়ে নিয়ে যাওয়ার ক্ষেত্রে ভবিষ্যতে আইআইটি খড়্গপুরের সহযোগিতা পাবে।
এডিনবরা বিশ্ববিদ্যালয়ের অধ্যাপক কেট হিল বলেন, জল পরিশোধনের ক্ষেত্রে বিভিন্ন ধরনের চিন্তাভাবনা দেখে তিনি অভিভূত। এখানে অংশগ্রহণকারীরা আর্থিক বিষয় এবং জলের সহজলভ্যতার বিষয়গুলিও বিবেচনা করেছেন। এই অনুষ্ঠানে অধ্যাপক নীল রবার্টসন উপস্থিত রয়েছেন। শ্রী রবার্টসনের দল ফটোক্যাটালিস্ট নিয়ে গবেষণার কাজ চালাচ্ছেন।
এই হ্যাকাথনে এমন কিছু প্রযুক্তি ব্যবহার করা হয়েছে যেগুলির উপাদান সহজেই স্থানীয়ভাবে পাওয়া যায়। এর মধ্যে রয়েছে, ধানের তুষ, কাঠের গুঁড়ো, লোহার পেরেক, নুড়ী এবং মাটির পাত্র। আইআইটি খড়্গপুরের গ্রামোন্নয়ন কেন্দ্রের অধ্যাপক সোমনাথ ঘোষাল এই হ্যাকাথনের ব্যবস্থাপনার দায়িত্বে ছিলেন। তিনি জানান, বিচারকমণ্ডলী ৩০টি দলের আবেদনের থেকে চূড়ান্ত পর্যায়ে ১৩টি দলকে বাছাই করেছিলেন। গ্রামীণ জলের মান এবং ব্যবস্থাপনার ওপর আয়োজিত আন্তর্জাতিক কর্মশালায় জলের পরিশোধন, জল দূষণ, জলকে দূষণমুক্ত করা, নিকাশি জলের শোধন সহ বিভিন্ন বিষয় নিয়ে যৌথ গবেষণার সুযোগ তৈরি হবে। এছাড়া, এই প্রক্রিয়ায় স্থানীয় মানুষের অংশগ্রহণের ওপরও গুরুত্ব দেওয়া হচ্ছে।
CG/CB/DM
(Visitor Counter : 212
বিদ্যুৎমন্ত্রক
এনটিপিসি আরইএল প্রথম গ্রীন টার্ম ঋণে স্বাক্ষর করেছে
নয়াদিল্লী, ৩০ সেপ্টেম্বর, ২০২১
এনটিপিসি লিমিটেডের অধীনস্ত সংস্থা এনটিপিসি রিনিউএবল এনার্জি লিমিটেড  প্রথম গ্রীন টার্ম ঋণ চুক্তিতে স্বাক্ষর করেছে। ব্যাঙ্ক অফ ইন্ডিয়ার সঙ্গে ১৫ বছরের মেয়াদে সহজ শর্তে ৫০০ কোটি টাকার ঋণের চুক্তি স্বাক্ষরিত হয়েছে। এর ফলে রাজস্থানে ৪৭০ মেগাওয়াট এবং গুজরাটে ২০০ মেগাওয়াট ক্ষমতা সম্পন্ন সৌরশক্তি উৎপাদিত হবে। এনটিপিসি আরইএল ৩ হাজার ৪৫০ মেগাওয়াট সম্পন্ন পুনর্নবীকরণযোগ্য বিদ্যুৎ উৎপাদন করার পরিকল্পনা করেছে। ইতিমধ্যেই ৮২০ মেগাওয়াট ক্ষমতা সম্পন্ন বিদ্যুৎকেন্দ্র তৈরির কাজ চলছে। ২ হাজার ৬৩০ মেগাওয়াট সম্পন্ন বিদ্যুৎ প্রকল্পের কাজ এরপরে শুরু হবে।
CG/CB/NS
(Visitor Counter : 133
প্রধানমন্ত্রীরদপ্তর
স্বর্ণ ও ব্রোঞ্জ পদকজয়ী এশিয়ান স্কোয়াস মিক্সড ডাবলস দলগুলির সদস্যদের প্রধানমন্ত্রীর অভিনন্দন
প্রেস ইনফরমেশন ব্যুরো
ভারত সরকার
নতুনদিল্লি, ১লা জুলাই, ২০২৩
প্রধানমন্ত্রী শ্রী নরেন্দ্র মোদী এশিয়ান স্কোয়াশ মিক্সড ডবলস দল দুটির সদস্যদের অভিনন্দন জানিয়েছেন। দীপিকা পাল্লিকর ও সান্ধু হারিন্দর স্বর্ণপদক এবং অনাহত সিং ও অভয় সিং ব্রোঞ্জ পদক জয় করেছেন।
এক ট্যুইট বার্তায় প্রধানমন্ত্রী বলেছেন, “এশিয়ান স্কোয়াশ মিক্সড ডবলস দল দুটির পদক জয় ভারতের জন্য অত্যন্ত গর্বের। দীপিকা পাল্লিকর ও সান্ধু হারিন্দর স্বর্ণপদক এবং অনাহত সিং ও অভয় সিং ব্রোঞ্জ পদক জয় করেছেন। দুর্দান্ত খেলার জন্য আমাদের খেলোয়াড়দের অভিনন্দন জানাই! ভবিষ্যতে আপনাদের সাফল্য কামনা করি।“
CG/CB/DM
(
স্বাস্থ্যওপরিবারকল্যাণমন্ত্রক
বিশ্ব স্বাস্থ্য সংস্থা  করোনার ভিন্ন ধরণ হিসাবে শ্রেণীভুক্ত B.1.617 – এর সঙ্গে ‘ভারতীয় ধরণ’এর কোনও শব্দ যুক্ত করে নি
নয়াদিল্লি, ১২ মে, ২০২১
বিভিন্ন সংবাদ মাধ্যমের প্রতিবেদনে জানানো হয়েছে যে, বিশ্ব স্বাস্থ্য সংস্থা  করোনার ভিন্ন ধরণ হিসাবে শ্রেণীভুক্ত B.1.617কে বিশ্বের পক্ষে উদ্বেগজনক বলেছে। কিছু প্রতিবেদনে এই B.1.617 ধরণ করোনা সংক্রমণের ‘ভারতীয় ধরণ’ হিসাবে তুলে ধরা হয়েছে।
সংবাদ মাধ্যমের এই প্রতিবেদনের কোনও ভিত্তি নেই এবং সম্পূর্ণ ভুল।
বাস্তবে হু’র পক্ষ থেকে প্রকাশিত ৩২ পাতার তথ্যে করোনার ভিন্ন ধরণ হিসাবে শ্রেণীভুক্ত B.1.617 – এর সঙ্গে 'ভারতীয় ধরণ' এর কোনও শব্দ যুক্ত করা হয়নি।
CG/SS/SB
(Visitor Counter : 211
সংস্কৃতিমন্ত্রক
কেন্দ্রীয় সংস্কৃতি প্রতিমন্ত্রী শ্রী অর্জুন রাম মেঘওয়াল আজ নতুন দিল্লিতে সাহিত্য অ্যাকাডেমি আয়োজিত সাহিত্যোৎসবের সূচনা করেছেন
নয়াদিল্লি, ১০ মার্চ, ২০২২
সাহিত্য অ্যাকাডেমি আয়োজিত 'সাহিত্যোৎসব' আজ থেকে নতুন দিল্লিতে শুরু হয়েছে। স্বাধীনতার ৭৫ বছরের স্মরণে এই উৎসব উদযাপন করা হচ্ছে। কেন্দ্রীয় সংস্কৃতি প্রতিমন্ত্রী শ্রী অর্জুন রাম মেঘওয়াল আজ অ্যাকাডেমির প্রদর্শনী উদ্বোধনের মাধ্যমে এই উৎসবের সূচনা করেছেন। এই প্রদর্শনীতে অ্যাকাডেমির সাফল্য এবং বিগত বছরের অনুষ্ঠানের নানা দিক তুলে ধরা হয়েছে। উদ্বোধনী অনুষ্ঠানের ভাষণে শ্রী অর্জুন রাম মেঘওয়াল জানান, যখন থেকে আমরা ভাবতে ও লিখতে শুরু করেছি বা মানব সভ্যতার বিকাশের পর থেকে সাহিত্য আমাদের সংস্কৃতির দর্পণ। কেন্দ্রীয় মন্ত্রী আরও জানান, ভাষা ভাব প্রকাশের একটি মাধ্যম। এই প্রদর্শনীতে বিভিন্ন ভাষায় লেখা বই দেখতে পাওয়া যাবে। সময় যেমন নতুন প্রযুক্তির হাত ধরে পরিবর্তিত হচ্ছে, সাহিত্য অ্যাকাডেমিকেও সময়ের প্রয়োজন অনুসারে পরিবর্তন করা উচিৎ বলে মন্তব্য করেন তিনি।
আজ সকাল ১০টা ৩০ মিনিট থেকে রবীন্দ্র ভবন প্রাঙ্গণে ‘দ্য রাইস অফ ইয়ং ইন্ডিয়া’ অনুষ্ঠানের আয়োজন করা হয়। এতে ২৬ জন তরুণ লেখক অংশগ্রহণ করেন। বিভিন্ন ভারতীয় ভাষায় প্রতিনিধিত্বকারী স্বনামধন্য প্রকাশক ও লেখকরা ভারতীয় ভাষায় প্রকাশনার বিষয়ে আলোচনায় অংশ নেন। এছাড়াও, আগামীকাল সকাল ১০টা থেকে রবীন্দ্র ভবন প্রাঙ্গণে ‘উপজাতি ভাষার লেখকদের সভা’ অনুষ্ঠিত হবে। পাশাপাশি আগামীকাল বিকেল ৫টায় ২০২১ সালের সাহিত্য অ্যাকাডেমি পুরস্কার বিতরণ করা হবে। আগামী ১৫ই মার্চ পর্যন্ত চলবে এই উৎসব। বিস্তারিত জানতে এই লিঙ্কে করুন - https://static.pib.gov.in/WriteReadData/userfiles/file/FOL-2022-card0LYU.pdf
CG/SS/SB
(Visitor Counter : 118
প্রতিরক্ষামন্ত্রক
ইন্দোনেশিয়ার জাকার্তায় পৌঁছল আইএনএস সহ্যাদ্রি এবং আইএনএস কলকাতা
নয়াদিল্লি, ১৮ জুলাই, ২০২৩
১৭ জুলাই, ২০২৩ তারিখে ইন্দোনেশিয়ার জাকার্তায় পৌঁছল দক্ষিণ-পূর্ব আইওআর-এ নিযুক্ত ভারতীয় নৌ-বাহিনীর দুটি প্রথম সারির জাহাজ আইএনএস সহ্যাদ্রি এবং আইএনএস কলকাতা। ইন্দোনেশিয়ার নৌ-বাহিনীর পক্ষ থেকে জাহাজ দুটিকে উষ্ণ অভ্যর্থনা জানানো হয়।
দুই নৌ-বাহিনীর মধ্যে পারস্পরিক সহযোগিতা ও বোঝাপড়া মজবুত করার লক্ষ্যে ভারত ও ইন্দোনেশিয়ার নৌ সেনা পেশাগত মতবিনিময়, যৌথ যোগ শিবির, ক্রীড়া সূচি এবং পারস্পরিক সফর নিয়ে দুপক্ষের মধ্যে বিস্তারিত আলোচনা হবে।
কিছু নির্ধারিত কাজকর্ম সম্পন্ন করার পর এই জাহাজ দুটি সমুদ্রে ইন্দোনেশীয় নৌ-সেনার সঙ্গে এক যৌথ মহড়ায় অংশ নেবে।
আইএনএস সহ্যাদ্রি হ’ল দেশীয় প্রযুক্তিতে নির্মিত প্রোজেক্ট-১৭ শ্রেণীর যুদ্ধ জাহাজ এবং আইএনএস কলকাতা হ’ল দেশীয় নকশায় তৈরি গোপন হানায় পারদর্শী প্রোজেক্ট-১৫এ শ্রেণীর যুদ্ধ জাহাজ। দুটি জাহাজই তৈরি করেছে মাজাগাঁও ডক শিপ বিল্ডার্স লিমিটেড।
CG/MP/SB
(Visitor Counter : 37
সামাজিকন্যায়ওক্ষমতায়নমন্ত্রক
অন্যান্য অনগ্রসর শ্রেণীর মধ্যে আরও শ্রেণী বিভাজনের জন্য কমিশন গঠন
নয়াদিল্লি, ২৫ জুন ২০১৯
কেন্দ্রীয় সরকার অন্যান্য অনগ্রসর শ্রেণীর মধ্যে আরও শ্রেণী বিভাজনের বিভিন্ন দিক খতিয়ে দেখতে সংবিধানের ৩৪০ নম্বর ধারার আওতায় ২০১৭’র ২রা অক্টোবর একটি কমিশন গঠন করে। এই কমিশনের বিচার্য বিষয়গুলির মধ্যে রয়েছে – অন্যান্য অনগ্রসর শ্রেণী সহ বিভিন্ন জাতি ও সম্প্রদায়ের মধ্যে সংরক্ষণের যাবতীয় সুযোগ-সুবিধার আরও সামঞ্জস্যপূর্ণ বন্টনের বিষয়গুলি খতিয়ে দেখা; অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়টিকে বিজ্ঞানসম্মত উপায়ে বিবেচনা ও বিশ্লেষণ করা এবং অন্যান্য অনগ্রসর শ্রেণীর কেন্দ্রীয় তালিকায় থাকা সংশ্লিষ্ট জাতি বা সম্প্রদায় অথবা উপ-সম্প্রদায়গুলিকে চিহ্নিতকরণের কাজ করা।
কমিশনের রিপোর্ট এখনও সরকারের কাছে জমা পড়েনি। দিল্লি হাইকোর্টের প্রাক্তন প্রধান বিচারপতি জি রোহিনীর নেতৃত্বে গঠিত চার সদস্যের কমিশনের রিপোর্ট কমিশনের প্রধান হিসাবে দায়িত্ব গ্রহণের দিন থেকে ১২ সপ্তাহের মধ্যে এই রিপোর্ট জমা করার কথা ছিল। অবশ্য, জাতি-ভিত্তিক তথ্য সংগ্রহের জন্য কমিশন আরও কিছুটা সময় চেয়ে নেয়। এই প্রেক্ষিতে সরকার বেশ কয়েকবার কমিশনের মেয়াদ বৃদ্ধি করেছে। এখনও পর্যন্ত কমিশনের মেয়াদ ছয় বার বাড়িয়ে আগামী ৩১শে জুলাই পর্যন্ত করা হয়েছে। লোকসভায় আজ এক প্রশ্নের লিখিত জবাবে এই তথ্য দিয়েছেন সামাজিক ন্যায়-বিচার ও ক্ষমতায়ন প্রতিমন্ত্রী শ্রী কৃষণ পাল গুর্জর।
CG/BD/SB
(Visitor Counter : 153